खराब परीक्षा परिणाम के लिए टीचर होगा जिम्मेदार
इसबार राजकीय स्कूलों का परीक्षा परिणाम अच्छा नहीं आया है। इसे शिक्षा विभाग ने गंभीरता से लिया है। जिस भी स्कूल में जिस विषय का खराब प्रदर्शन होगा, उस विषय के टीचर से जवाब मांगा जाएगा। इतना ही नहीं उसकी वेतन वृद्धि भी रोक दी जाएगी। इस संबंध में मुख्यालय द्वारा अधिकारियों को पत्र भी लिखा गया है। इससे स्पष्ट है कि खराब प्रदर्शन पर टीचरों की जिम्मेदारी होगी और वह इसका खामियाजा भुगतने के लिए भी तैयार रहे।
राजकीय स्कूलों का सेमेस्टर परीक्षाओं में प्रदर्शन निराशाजनक रहा है। विभाग ने इसकी समीक्षा करनी आरंभ कर दी है। इसके तहत शिक्षा विभाग के ज्वाइंंट डायरेक्टर आरके गर्ग ने भी शहर के विभिन्न स्कूलों का दौरा किया था और बच्चों की क्लास भी ली थी। ताकि पता लग सके कि बच्चों को कुछ आता है या नहीं। हालांकि उन्होंने सुधार पर जोर दिया था। जिस तरह से विभाग एक के बाद एक निर्णय ले रहा है, उससे स्पष्ट है कि खराब परीक्षा परिणाम के लिए टीचरों को जिम्मेदार माना जा रहा है। इसलिए खराब रिजल्ट आने पर टीचरों से जवाब मांगा जाएगा। जिस टीचर का परीक्षा परीणाम कम अथवा शुन्य आया है, उस टीचर की वेतन वृद्धि पर रोक लगा दी जाएगी।
hin_Deva hin_Deva hin_Deva